
На основу члана 202. и 204. Статута Филозофског факултета у Београду, а у вези са чланом 102, 103. и 148. Закона о високом образовању  доносим следећу
                                               О Д Л У К У
Упис студената ОСНОВНИХ АКАДЕМСКИХ СТУДИЈА у школску 2026/27. годину обавиће се од 12.10. до 20. 11. 2026. године према следећим условима:

На терет буџета студенти се уписују уколико су у школској 2025/26. години остварили најмање 48 ЕСПБ према наставном плану одељења на коме студирају. Студенти имају право на финансирање из Буџета закључно са петом годином студирања.
Студенти који се сами финансирају школовање плаћају школарину у зависности од укупног броја ЕСПБ који пријаве за слушање или полагање у школској 2026/27. години.
Студенти који су у школској 2025/26. години  уписали четврту годину студирања на терет буџета, имају право да се упишу у пету годину студирања школске 2026/27. године као студенти који се финансирају из буџета. 
Студенти који су у школској 2025/26. години уписали осму   годину студирања, могу да се обрате декану са молбом за продужетак рока за завршетак студија до  истека троструког броја школских година потребних за реализацију студијског програма, односно за укупно 12 школских година. Молбе се предају на шалтеру приликом уписа. 

Студенти су у обавези да пре уписа пријаве предмете које желе да слушају и полажу у школској 2026/27. години. 

Студенти могу упутити молбе за мировање године продекану за наставу до 30. октобра 2026. године. Молбе се предају на шалтерима Студентске службе од 11 до 14 часова.
Студенти могу упутити молбе за ослобађање или умањење школарине Савету Факултета од 12.10. до 27.11.2026. године са документацијом о материјалном стању и биографијом. Одлуку о ослобађању или умањењу школарине Савет Факултета доноси најкасније до 30. децембра 2026. године. Студенти су у обавези да упишу академску 2026/27. годину у предвиђеном року и да након тога упуте молбу Савету Факултета.  Молбе се предају у Архиви, I спрат од 10 до 14 часова.
Приликом уписа студенти подносе:

· Индекс

· 1 одштампан и потписан образац ШВ-20 (претходно попуњен на електронском индексу студента)
-   Уплатница којом доказују уплаћену прву рату школарине за            

     самофинансирајуће студенте. Школарина  се може уплатити        једнократно или у десет рата, закључно са 30.07.2027. године.
· Доказ о уплати накнаде за заједничке трошкове на Универзитету у висини од 1500,00 динара за самофинансирајуће студенте, 2500,00 за стране држављане. Студенти чије се школовање финансира из Буџета е плаћају наведену накнаду (број рачуна је 840-32794845-74 са позивом на број 97 44115)
· Доказ о уплати накнаде за финансирање универзитетског центра за развој каријере у висини од 300,00 динара (број рачуна је 840-32794845-74 са позивом на број 97 44115), уплаћују сви студенти
Студенти су у обавези да уписују сваку школску годину до завршетка студија. Неуписивањем школске године престаје статус студента. 
Упис студената који су студије започели закључно са школском 2005/06. године ће се обавити од 12.10. до 20.11.2026. године.

Упис ће се обавити према распореду у прилогу.

                                                             продекан за наставу
                                                             проф. др Стефан Мићић
